J เตรียมเปิดสวนสนุก TOTEM KINGDOM ใน “แจส เออเบิร์น ศรีนครินทร์” ปลายปีนี้
J เตรียมเปิด TOTEM KINGDOM สวนสนุกในร่มที่ "แจส เออเบิร์น ศรีนครินทร์" ช่วงปลายปีนี้
8 ธ.ค. 2559

นายเอกชัย สุขุมวิทยา ผู้อำนวยการสายงานบัญชีและการเงิน บริษัท เจเอเอส แอสเซ็ท จำกัด (มหาชน) หรือ J ผู้พัฒนา โครงการ แจส เออเบิร์น ศรีนครินทร์ (JAS URBAN SRINAKARIN) เปิดเผยว่า จากที่โครงการ แจส เออเบิร์น ศรีนครินทร์ เปิดให้บริการไปในวันที่ 25 พฤศจิกายน ที่ผ่านมานั้น ล่าสุดบริษัทจึงได้เพิ่มอีกหนึ่งไฮไลท์ของโครงการคือสวนสนุกชื่อ โทเทม คิงดอม (TOTEM KINGDOM) อาณาจักรแห่งความสุข สนุกไม่รู้จบ ซึ่งเป็นสวนสนุกในร่ม พื้นที่กว่า 1,600 ตารางเมตร งบประมาณกว่า 40 ล้านบาท มาพร้อมเครื่องเล่นกว่า 50 ชนิด ซึ่งจะเปิดให้บริการได้ในปลายปีนี้
ทั้งนี้ภายในโครงการแจส เออเบิร์น ศรีนครินทร์ ยังมีร้านค้าที่พร้อมจะเปิดให้บริการกว่า 100 ร้าน ด้วยเช่นกัน ได้แก่ สตาร์บัคส์ คอฟฟี่ ไดรฟ์ ทรู, ท็อปส์ มาร์เก็ต, Round Table by Chef Man (อาหารจีนสไตล์ฮ่องกงแนวร่วมสมัย), เอ็มเค เรสเตอรองท์, ร้านอาหารญี่ปุ่น ยาโยอิ, PETClub รวมทั้งโรงภาพยนตร์เอสเอฟ ซีนีม่า ที่เตรียมมาให้บริการอย่างเต็มรูปแบบ